12. ฐานะการเงินและผลการดำเนินงาน

12.1 งบการเงิน

1. รายงานการสอบบัญชี

ฝ่ายบริหารได้จัดทำงบการเงินรวมและงบการเงินเฉพาะบริษัท ตามมาตรฐานการบัญชีที่รับรองทั่วไป
โดยถือปฏิบัติตามมาตรฐานการบัญชีที่กำหนดโดยพระราชบัญญัติวิชาชีพบัญชี พ.ศ. 2547
มีการใช้นโยบายบัญชีที่เหมาะสมและถือปฏิบัติโดยสม่ำเสมอ
ตลอดจนได้มีการพิจารณาถึงความสมเหตุสมผลและระมัดระวังรอบคอบในการจัดทำงบการเงิน
รวมทั้งการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการได้ตระหนักถึงภาระหน้าที่และความรับผิดชอบในการกำกับดูแลการรายงานทางการเงินให้เป็นไปอย่างมีประสิทธิภาพ
จึงได้ออกระเบียบบริษัทฯ ว่าด้วยการบัญชี การเงิน และการงบประมาณ พ.ศ. 2544
เพื่อเป็นแนวทางให้ฝ่ายบริหารใช้ปฏิบัติ และได้จัดตั้งคณะกรรมการตรวจสอบขึ้น
เพื่อช่วยกำกับดูแลการจัดทำรายงานทางการเงินของบริษัทให้ถูกต้องครบถ้วน
มีการใช้นโยบายบัญชีที่เหมาะสมและถือปฏิบัติโดยสม่ำเสมอ
และสอบทานให้บริษัทมีระบบการควบคุมภายในที่เหมาะสมและมีประสิทธิผล
เพื่อให้มั่นใจว่าระบบงานและวิธีปฏิบัติดีเพียงพอที่จะช่วยป้องกันและลดความเสี่ยงที่อาจจะเกิดขึ้น
และเพียงพอที่จะช่วยป้องกันทรัพย์สินของบริษัทจากการสูญหายหรือนำไปใช้โดยบุคคลที่ไม่มีสิทธิหรือไม่มีอำนาจหน้าที่
รวมทั้งทำให้ทราบจุดอ่อนหรือรายการที่ผิดปกติได้ทันเวลาเพื่อป้องกันการทุจริต

จากรายงานของผู้สอบบัญชีในช่วงระยะเวลา 3 ปีที่ผ่านมา (2546 – 2548)
ผู้สอบบัญชีมีความเห็นว่า งบการเงินรวมของบริษัทและบริษัทย่อย และงบการเงินเฉพาะบริษัท
แสดงฐานะการเงินรวมและฐานะการเงินเฉพาะของบริษัท
ผลการดำเนินงานรวมและผลการดำเนินงานเฉพาะบริษัท
และกระแสเงินสดรวมและกระแสเงินสดเฉพาะบริษัท
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

จากวิธีปฏิบัติและการกำกับดูแลดังกล่าวข้างต้น
คณะกรรมการจึงมีความเห็นว่างบการเงินรวมและงบการเงินเฉพาะบริษัท ประจำปีสิ้นสุดวันที่ 31
ธันวาคม 2548 ของบริษัทได้แสดงฐานะการเงินและผลการดำเนินงานที่ถูกต้อง เชื่อถือได้
เป็นไปตามมาตรฐานการบัญชีที่รับรองทั่วไป และปฏิบัติถูกต้องตามกฎหมายและประกาศที่เกี่ยวข้อง

2. ตารางสรุปงบการเงิน

  งบดุล

[]

หมายเหตุ : ในปี 2546 กลุ่มบริษัทได้ถือปฏิบัติตามมาตรฐานการบัญชีไทย ฉบับที่ 51 เรื่อง
"สินทรัพย์ไม่มีตัวตน" และได้เปลี่ยนแปลงนโยบายการบัญชี 2 นโยบายได้แก่ ค่าซ่อมบำรุงรักษาหลัก
และค่าใช้จ่ายในการพัฒนาโครงการ โดยได้แสดงผลกระทบที่ "12.2
คำอธิบายและการวิเคราะห์ฐานะการเงินและผลการดำเนินงาน"

งบดุล (ต่อ)

[]

งบดุลรวม

[]

หมายเหตุ : ในปี 2546 กลุ่มบริษัทได้ถือปฏิบัติตามมาตรฐานการบัญชีไทย ฉบับที่ 51 เรื่อง
"สินทรัพย์ไม่มีตัวตน" และได้เปลี่ยนแปลงนโยบายการบัญชี 2 นโยบายได้แก่ ค่าซ่อมบำรุงรักษาหลัก
และค่าใช้จ่ายในการพัฒนาโครงการ โดยได้แสดงผลกระทบที่ "12.2
คำอธิบายและการวิเคราะห์ฐานะการเงินและผลการดำเนินงาน"

งบดุลรวม (ต่อ)

[]

งบกำไรขาดทุน

[]

หมายเหตุ : ในปี 2546 กลุ่มบริษัทได้ถือปฏิบัติตามมาตรฐานการบัญชีไทย ฉบับที่ 51 เรื่อง
"สินทรัพย์ไม่มีตัวตน" และได้เปลี่ยนแปลงนโยบายการบัญชี 2 นโยบายได้แก่ ค่าซ่อมบำรุงรักษาหลัก
และค่าใช้จ่ายในการพัฒนาโครงการ โดยได้แสดงผลกระทบที่ "12.2
คำอธิบายและการวิเคราะห์ฐานะการเงินและผลการดำเนินงาน"

งบกำไรขาดทุนรวม

[]

หมายเหตุ : ในปี 2546 กลุ่มบริษัทได้ถือปฏิบัติตามมาตรฐานการบัญชีไทย ฉบับที่ 51 เรื่อง
“สินทรัพย์ไม่มีตัวตน” และได้เปลี่ยนแปลงนโยบายการบัญชี 2 นโยบายได้แก่ ค่าซ่อมบำรุงรักษาหลัก
และค่าใช้จ่ายในการพัฒนาโครงการ โดยได้แสดงผลกระทบที่ “12.2
คำอธิบายและการวิเคราะห์ฐานะการเงินและผลการดำเนินงาน”

  งบแสดงการเปลี่ยนแปลงในส่วนของผู้ถือหุ้น

[]

งบแสดงการเปลี่ยนแปลงในส่วนของผู้ถือหุ้นรวม

[]

งบกระแสเงินสด

[]

  งบกระแสเงินสด (ต่อ)

[]

  งบกระแสเงินสดรวม

[]

  งบกระแสเงินสดรวม (ต่อ)

[]

3. ตารางแสดงอัตราส่วนทางการเงินที่สำคัญสำหรับงบการเงินเฉพาะบริษัท

[]

  ตารางแสดงอัตราส่วนทางการเงินที่สำคัญสำหรับงบการเงินของบริษัทและบริษัทย่อย

[]

2.  คำอธิบายและการวิเคราะห์ฐานะการเงินและผลการดำเนินงาน

12.2.1 บทรายงานและการวิเคราะห์ของฝ่ายบริหาร

บทสรุปผู้บริหาร

ผลการดำเนินงานของกลุ่มบริษัท ในปี 2548 สิ้นสุดวันที่ 31 ธันวาคม 2548 มีกำไรสุทธิทั้งสิ้น
4,093 ล้านบาท ลดลง 569 ล้านบาท หรือคิดเป็นร้อยละ 12 เมื่อเทียบกับปี 2547
ทั้งนี้หากไม่คำนึงถึงผลกระทบจากอัตราแลกเปลี่ยนแล้ว ในปี 2548 บริษัทจะมีกำไรจำนวน 4,378
ล้านบาท ลดลงจาก ปี 2547 จำนวน 217 ล้านบาท คิดเป็นร้อยละ 5
สาเหตุการลดลงของกำไรสุทธิก่อนผลกระทบอัตราแลกเปลี่ยนเนื่องจาก

-   บผฟ. มีกำไรสุทธิเท่ากับ 4 ล้านบาท ลดลง 82 ล้านบาท
    เนื่องจากเงินปันผลรับจากการลงทุนทางการเงินลดลง

-   กลุ่มธุรกิจโรงไฟฟ้ารายใหญ่ (IPP) คือ บริษัท ผลิตไฟฟ้าระยอง จำกัด (บฟร.) และ บริษัท
    ผลิตไฟฟ้าขนอม จำกัด (บฟข.) มีกำไรสุทธิของกลุ่มเท่ากับ 4,208 ล้านบาท เพิ่มขึ้น 153
    ล้านบาท สาเหตุหลักจากรายได้ค่าไฟที่เพิ่มขึ้นของ บฟข. ประกอบกับดอกเบี้ยจ่ายที่ลดลงของ
    บฟร. และ บฟข.

-   กลุ่มธุรกิจโรงไฟฟ้ารายเล็ก (SPP) ประกอบด้วย 5 บริษัท คือ บริษัท กัลฟ์ อิเล็คตริก จำกัด
    (มหาชน) (จีอีซี) บริษัท อมตะ-เอ็กโก เพาเวอร์ จำกัด (เออีพี) บริษัท อมตะ เพาเวอร์
    (บางปะกง) จำกัด (เอพีบีพี) บริษัท ทีแอลพี โคเจเนอเรชั่น จำกัด (ทีแอลพี โคเจน) และ
    บริษัท ร้อยเอ็ด กรีน จำกัด (ร้อยเอ็ด กรีน) มีกำไรสุทธิรวมทั้งสิ้นเท่ากับ 299 ล้านบาท
    เพิ่มขึ้นรวมทั้งสิ้น 4 ล้านบาท เนื่องจากรายได้ค่าไฟที่เพิ่มขึ้นของ จีอีซี และ ทีแอลพีโคเจน
    และ ค่าใช้จ่ายในการบริหารที่ลดลงของ ทีแอลพีโคเจน

-   กลุ่มธุรกิจโรงไฟฟ้าต่างประเทศ ประกอบด้วย บริษัท โคแนล โฮลดิ้ง คอร์ปอเรชั่น (โคแนล)
    และ โครงการน้ำเทิน 2 (เอ็นทีพีซี) ขาดทุนสุทธิเท่ากับ 304 ล้านบาท ลดลงทั้งสิ้น 343
    ล้านบาท เนื่องจาก บผฟ. ได้ทำสัญญาให้การสนับสนุนทางการเงินแก่ เอ็นทีพีซี และ เอ็นทีพีซี
    ได้เริ่มดำเนินการก่อสร้างโรงไฟฟ้าในลาว
    จึงนำมาจัดทำงบการเงินรวมตามสัดส่วนตั้งแต่ไตรมาสที่ 3 ของปี 2548 ซึ่งขาดทุนจำนวน
    455 ล้านบาท

-   กลุ่มธุรกิจอื่นๆ ประกอบด้วย บริษัท เอ็กโก เอ็นจิเนียริ่ง แอนด์ เซอร์วิส จำกัด (เอสโก)
    และ บริษัท เอ็กคอมธารา จำกัด (เอ็กคอมธารา) มีกำไรสุทธิรวมทั้งสิ้น 170 ล้านบาท
    เพิ่มขึ้นรวมทั้งสิ้น 50 ล้านบาท สาเหตุหลักจากรายได้ค่าบริการที่เพิ่มขึ้นของเอสโก

12.2.2 รายงานและวิเคราะห์ผลการดำเนินงาน

ในระหว่างไตรมาสที่ 3 ปี 2548 เอ็นทีพีซี
ได้เริ่มดำเนินการก่อสร้างโรงไฟฟ้าในประเทศสาธารณรัฐประชาธิปไตยประชาชนลาว ดังนั้น ณ
วันที่ 31 ธันวาคม พ.ศ. 2548 เงินลงทุนใน เอ็นทีพีซี
ได้นำมาจัดทำงบการเงินรวมตามวิธีรวมตามสัดส่วน
เนื่องจากงบการเงินของกิจการร่วมค้าดังกล่าวมีนัยสำคัญต่อกลุ่มบริษัท
ฝ่ายบริหารจึงขอแสดงรายงานวิเคราะห์งบการเงินรวมของ บผฟ. และบริษัทย่อย
เพื่อให้เห็นถึงภาพรวมที่ชัดเจนของผลการดำเนินงาน ดังต่อไปนี้

1. สรุปผลการดำเนินงาน

 กำไรสุทธิของกลุ่ม บผฟ. ในปี 2548 สิ้นสุด ณ วันที่ 31 ธันวาคม 2548 เป็นจำนวนทั้งสิ้น 4,093 ล้านบาท ลดลง 569 ล้านบาท หรือ ร้อยละ 12 เมื่อเปรียบเทียบกับผลการดำเนินงาน ปี 2547 

+----------------------------+---------+----------+---------+---------+
| []                         | กำไรสุทธ |          | กำไรสุทธ |         |
|                            | ิ ปี 2548 |          | ิ ปี 2547 |         |
+----------------------------+---------+----------+---------+---------+
|                            | ก่อน FX  | หลัง FX   | ก่อน FX  | หลัง FX  |
+----------------------------+---------+----------+---------+---------+
| บผฟ.                       | 4       | 56       | 86      | 71      |
+----------------------------+---------+----------+---------+---------+
| กลุ่มธุรกิจโรงไฟฟ้ารายใหญ่ (IPP) | 4,208   | 3,973    | 4,055   | 4,119   |
+----------------------------+---------+----------+---------+---------+
| กลุ่มธุรกิจโรงไฟฟ้ารายเล็ก (SPP) | 299     | 199      | 295     | 316     |
+----------------------------+---------+----------+---------+---------+
| กลุ่มธุรกิจโรงไฟฟ้าต่างประเทศ    | (304)   | (304)    | 39      | 32      |
|                            |         |          |         |         |
| (Overseas)                 |         |          |         |         |
+----------------------------+---------+----------+---------+---------+
| กลุ่มธุรกิจอื่นๆ (Others)        | 171     | 169      | 120     | 124     |
+----------------------------+---------+----------+---------+---------+

ในปี 2548 บผฟ. มีผลขาดทุนจากอัตราแลกเปลี่ยน จำนวน 285 ล้านบาท เมื่อเปรียบเทียบกับปี 2547 ซึ่ง บผฟ. มีผลกำไรจากอัตราแลกเปลี่ยน จำนวน 67 ล้านบาท ทั้งนี้ขาดทุนจากอัตราแลกเปลี่ยนที่ยังไม่เกิดขึ้นจำนวน 395 ล้านบาทในปี 2548 เป็นตัวเลขทางบัญชี เพื่อให้เป็นไปตามมาตรฐานการบัญชีไทย ซึ่งเกิดขึ้นจากผลต่างของการแปลงมูลค่าหนี้คงค้างสุทธิเฉพาะที่เป็นเงินตราสกุลต่างประเทศกลับมาเป็นเงินตราสกุลบาท ณ วันสิ้นสุดงวดของบัญชีปัจจุบัน (วันที่ 31 ธันวาคม 2548) กับงวดก่อนหน้านี้ (วันที่ 31 ธันวาคม 2547) 

หากไม่คำนึงถึงผลกระทบจากอัตราแลกเปลี่ยน ใน ปี 2548 บริษัทจะมีกำไรจำนวน 4,378
ล้านบาท ลดลงจาก ปี 2547 จำนวน 217 ล้านบาท คิดเป็นร้อยละ 5

นอกจากนี้หากไม่คำนึงถึงผลขาดทุนจากอัตราแลกเปลี่ยนจำนวน 285 ล้านบาท ดอกเบี้ยจ่ายจำนวน
1,859 ล้านบาท ภาษีเงินได้จำนวน 475 ล้านบาทและค่าเสื่อมราคาและค่าตัดจำหน่ายต่างๆ
จำนวน 3,068 ล้านบาท กำไรก่อนหักดอกเบี้ยจ่าย ภาษี ค่าเสื่อมราคาและค่าตัดจำหน่ายต่างๆ
(EBITDA) ของกลุ่ม บผฟ.ในปี 2548 จะเป็นจำนวน 9,780 ล้านบาท ลดลง 282 ล้านบาท
หรือคิดเป็นร้อยละ 3 เมื่อเทียบกับกำไร ของกลุ่ม บผฟ. ปี 2547 จำนวน 10,061 ล้านบาท
ซึ่งไม่รวมผลกำไรจากอัตราแลกเปลี่ยนจำนวน 67 ล้านบาท ดอกเบี้ยจ่ายจำนวน 2,220 ล้านบาท
ภาษีเงินได้จำนวน 597 ล้านบาทและค่าเสื่อมราคาและค่าตัดจำหน่ายต่างๆ จำนวน 2,650
ล้านบาท

อัตราส่วนทางการเงินที่สำคัญ มีดังนี้

-   อัตราส่วนกำไรขั้นต้น เท่ากับร้อยละ 49.13

-   อัตราส่วนกำไรสุทธิ (ไม่รวมผลกระทบจากอัตราแลกเปลี่ยน) เท่ากับร้อยละ 25.98

-   กำไรสุทธิ (ที่ไม่รวมผลกระทบจากอัตราแลกเปลี่ยน) ต่อหุ้น เท่ากับ 8.32 บาท

อัตราส่วนกำไรขั้นต้น เท่ากับร้อยละ 49.13 นั้น ต่ำกว่าช่วงเวลาเดียวกันของปี 2547
ซึ่งเท่ากับร้อยละ 51.39 สาเหตุหลักจากการลดลงของรายได้ค่าไฟของ บฟร.
ประกอบกับการเริ่มบันทึกผลการดำเนินงานโครงการน้ำเทิน 2
ซึ่งอยู่ระหว่างการพัฒนาตามวิธีรวมตามสัดส่วน มีผลขาดทุน จำนวน 455 ล้านบาท
ส่งผลให้อัตรากำไรสุทธิของปี 2548 (ไม่รวมผลกระทบจากอัตราแลกเปลี่ยน) ซึ่งเท่ากับร้อยละ
25.98 นั้นต่ำกว่าปี 2547 ซึ่งเท่ากับร้อยละ 27.85

2. การวิเคราะห์รายได้

ผลการดำเนินงานใน ปี 2548 รายได้รวมของ บผฟ. บริษัทย่อย
และส่วนแบ่งกำไรในเงินลงทุนในบริษัทร่วมและส่วนได้เสียในกิจการร่วมค้า มีจำนวนทั้งสิ้น 16,854
ล้านบาท เมื่อเปรียบเทียบ ปี 2547 เพิ่มขึ้นจำนวน 354 ล้านบาท หรือร้อยละ 2
โดยมีรายละเอียดดังนี้

รายได้รวม: 

+---------------------------------+-----------+-----------+-----------+
|                                 | ปี 2548    | ปี 2547    | %         |
|                                 |           |           | เปลี่ยนแปลง |
+---------------------------------+-----------+-----------+-----------+
| บผฟ.                            | 478       | 587       | (19%)     |
+---------------------------------+-----------+-----------+-----------+
| กลุ่มธุรกิจโรงไฟฟ้ารายใหญ่ (IPP)      | 9,572     | 9,846     | (3%)      |
+---------------------------------+-----------+-----------+-----------+
|                                 |           |           |           |
+---------------------------------+-----------+-----------+-----------+
| กลุ่มธุรกิจโรงไฟฟ้ารายเล็ก (SPP)      | 5,287     | 4,778     |  11%      |
+---------------------------------+-----------+-----------+-----------+
| กลุ่ม                             | 847       | 730       | 16%       |
| ธุรกิจโรงไฟฟ้าต่างประเทศ (Overseas) |           |           |           |
+---------------------------------+-----------+-----------+-----------+
| กลุ่มธุรกิจอื่นๆ (Others)             | 669       | 559       | 20%       |
+---------------------------------+-----------+-----------+-----------+

1)  รายได้ของ บผฟ. จำนวน 478 ล้านบาท แบ่งเป็นเงินปันผลรับจากการลงทุนทางการเงิน
    241 ล้านบาท รายได้อื่นๆ 141 ล้านบาทและดอกเบี้ยรับ 96 ล้านบาท ทั้งนี้รายได้ของ บผฟ.
    ลดลงจากปี 2547 ทั้งสิ้น 109 ล้านบาท หรือร้อยละ 19
    สาเหตุหลักเนื่องจากเงินปันผลรับจากการลงทุนทางการเงินลดลงจำนวน 234 ล้านบาท
    คิดเป็นร้อยละ 49 เนื่องจากสภาวะการลงทุนในตลาดหลักทรัพย์ฯ ในขณะที่มีรายได้อื่นๆเพิ่มขึ้น
    113 ล้านบาท โดยมีสาเหตุหลักมาจากการจ่ายเงินชดเชยค่า Internal Development
    Cost สุทธิของโครงการน้ำเทิน 2 จำนวน 110 ล้านบาท ซึ่งเป็นไปตาม Shareholders’
    Agreement และดอกเบี้ยรับเพิ่มขึ้น 12 ล้านบาท

ทั้งนี้รายได้หลักส่วนใหญ่ของ บผฟ. ใน ปี 2548
ยังคงมาจากเงินปันผลรับจากการลงทุนทางการเงินคือ กองทุนเปิดกรุงไทยหุ้นผสมตราสารหนี้ปันผล
(KTSF) จำนวน 130 ล้านบาท ลดลง 298 ล้านบาท
เงินปันผลรับจากบริษัทจัดการและพัฒนาทรัพยากรน้ำภาคตะวันออก จำกัด (มหาชน) จำนวน 92
ล้านบาท เพิ่มขึ้น 51 ล้านบาท โดยเป็นผลส่วนใหญ่จากอัตราการจ่ายเงินปันผลที่เพิ่มขึ้น

2) รายได้จากกลุ่มธุรกิจโรงไฟฟ้ารายใหญ่ (IPP) คือ บฟร. และ บฟข. จำนวน 9,572
ล้านบาท แบ่งเป็น

-   รายได้ค่าไฟฟ้า จำนวน 9,378 ล้านบาท ลดลงจากปีก่อน จำนวน 293 ล้านบาท หรือร้อยละ
    3 โดยแบ่งเป็นรายได้ ค่าไฟของ บฟร.จำนวน 5,039 ล้านบาท ลดลง 409 ล้านบาท
    เนื่องจากอัตราค่าไฟฟ้า (Capacity Rate) ที่ลดลง และรายได้ ค่าไฟ บฟข. จำนวน
    4,339 ล้านบาท เพิ่มขึ้น 115 ล้านบาท เนื่องจากอัตราค่าไฟ (Base Availability
    Credit) ที่เพิ่มขึ้น ซึ่งเป็นไปตามที่กำหนดไว้ในสูตรค่าพลังไฟฟ้า ในลักษณะ “Cost Plus”
    หรือต้นทุนบวกกำไรส่วนเพิ่มที่ให้แก่ผู้ประกอบการภายใต้สัญญาซื้อขายไฟฟ้า (PPA)
    และเป็นไปตามที่ได้ประมาณการไว้แล้ว

รายได้ค่าไฟฟ้ากลุ่มธุรกิจโรงไฟฟ้ารายใหญ่ (IPP):

  ------------------------------- ------------ ------------- --------------
                                  ปี 2548       ปี 2547        %เปลี่ยนแปลง

  บฟร.                            5,039        5,448         (8%)

  บฟข.                            4,339        4,224         3%
  ------------------------------- ------------ ------------- --------------

สัญญาซื้อขายไฟฟ้าได้กำหนดอัตราค่าไฟฟ้าในแต่ละปีเพื่อให้ครอบคลุมค่าใช้จ่ายคงที่คือ
ค่าชำระหนี้และค่าบำรุงรักษาหลัก
ซึ่งจะใช้อัตราดังกล่าวตามที่ได้ตกลงในสัญญาซื้อขายไฟฟ้าในการคำนวณค่าไฟฟ้าในแต่ละงวด
นอกจากนั้น ในการคำนวณรายได้ค่าความพร้อมจ่ายพลังไฟฟ้า
ได้รับการปรับเพื่อชดเชยผลกระทบที่เกิดจากอัตราแลกเปลี่ยนสำหรับภาระค่าใช้จ่ายในการกู้ยืมเงินและค่าอะไหล่ที่ใช้ในการบำรุงรักษาหลักที่เป็นสกุลดอลลาร์สหรัฐ
ซึ่ง บฟร. และ บฟข. จะได้รับการชดเชยทุกเดือนตามงวดกำหนดชำระค่าไฟฟ้า
โดยจะได้รับค่าพลังไฟฟ้าเพิ่มขึ้นเมื่ออัตราแลกเปลี่ยนสูงกว่าระดับ 28 บาท ต่อหนึ่งดอลลาร์สหรัฐ
และได้รับค่าพลังไฟฟ้าลดลงเมื่ออัตราแลกเปลี่ยนต่ำกว่าระดับ 28 บาท ต่อหนึ่งดอลลาร์สหรัฐ ทั้งนี้
รายได้ค่าไฟฟ้าจากบริษัทย่อยหลักได้รวมส่วนค่าไฟฟ้าที่ได้รับชดเชยผลกระทบจากอัตราแลกเปลี่ยนเป็นเงิน
744 ล้านบาทสำหรับ ปี 2548

-   รายได้จากดอกเบี้ยรับและรายได้อื่นๆ จำนวน 194 ล้านบาท เพิ่มขึ้น 20 ล้านบาท
    หรือร้อยละ 11 สาเหตุหลักจากดอกเบี้ยรับของ บฟร. ที่เพิ่มขึ้นจำนวน 25 ล้านบาท
    จากจำนวนเงินฝากที่เพิ่มขึ้นเนื่องจากการเพิ่มทุนใน บฟร. ของ บผฟ.
    ในขณะที่ดอกเบี้ยรับของ บฟข. ลดลง 2 ล้านบาทและรายได้อื่นๆของ บฟร. และ บฟข.
    ลดลง 3 ล้านบาท

3) รายได้จากกลุ่มธุรกิจโรงไฟฟ้ารายเล็ก (SPP) จำนวน 5,287 ล้านบาท เพิ่มขึ้นจากปี 2547
จำนวน 509 ล้านบาท หรือ ร้อยละ 11 สำหรับกลุ่มธุรกิจโรงไฟฟ้ารายเล็ก (SPP) ประกอบด้วย
5 บริษัท คือ จีอีซี เออีพี เอพีบีพี ทีแอลพี โคเจน และ ร้อยเอ็ด กรีน โดยมีรายละเอียดดังนี้

-   รายได้ค่าไฟฟ้า จำนวน 5,188 ล้านบาท เพิ่มขึ้นจากปีก่อน จำนวน 505 ล้านบาท หรือ
    ร้อยละ 11

รายได้ค่าไฟฟ้ากลุ่มธุรกิจโรงไฟฟ้ารายเล็ก (SPP):

  -------------------------------- ------------ ------------- -------------
                                   ปี 2548       ปี 2547        %เปลี่ยนแปลง

  จีอีซี                              3,017        2,640         14%

  ทีแอลพี โคเจน                      1,727        1,629         6%

  เอพีบีพี                            257          272           (5%)

  ร้อยเอ็ด กรีน                       187          142           32%
  -------------------------------- ------------ ------------- -------------

ทั้งนี้ รายได้ส่วนใหญ่เป็นการเพิ่มขึ้นมาจาก จีอีซี จำนวน 377 ล้านบาท
เนื่องจากมีรายได้เพิ่มขึ้นจากการเรียกกำลังการผลิตสำหรับความต้องการไฟฟ้าสูงสุดจาก กฟผ.
ส่วนทีแอลพีโคเจนมีรายได้เพิ่มขึ้นจำนวน 97 ล้านบาท เนื่องจากรายได้จากการขายไฟฟ้าให้แก่
กฟผ. และลูกค้าในนิคมอุตสาหกรรมที่เพิ่มขึ้นจากอัตราค่าไฟที่เพิ่มขึ้น
และการขายไอน้ำให้ลูกค้าในนิคมอุตสาหกรรมที่เพิ่มขึ้น และร้อยเอ็ดกรีน ที่มีรายได้เพิ่มขึ้น จำนวน
46 ล้านบาท จากค่าพลังไฟฟ้าที่เพิ่มขึ้นเนื่องจากราคาน้ำมันเตาที่สูงขึ้นซึ่งสัมพันธ์กับสูตรค่าไฟ
ส่งผลให้รายได้ค่าไฟฟ้าสูงขึ้น สำหรับรายได้ค่าไฟฟ้าของเอพีบีพี ลดลง 15 ล้านบาท
เกิดจากกำลังการผลิตลดลงเนื่องจากการชำรุดของอุปกรณ์ที่ใช้ในการทำงานของเครื่องจักรผลิตไฟฟ้า

-   รายได้จากดอกเบี้ยรับและรายได้อื่นๆ จำนวน 73 ล้านบาท เพิ่มขึ้น 31 ล้านบาท
    ส่วนใหญ่จากรายได้อื่นๆของเอพีบีพีเพิ่มขึ้น 29 ล้านบาท
    เนื่องจากได้รับเงินชดเชยจากบริษัทประกันภัย
    ส่วนรายได้จากดอกเบี้ยรับและรายได้อื่นๆของร้อยเอ็ดกรีนเพิ่มขึ้น 3 ล้านบาท และทีแอลพี
    โคเจนเพิ่มขึ้น 6 ล้านบาท ในขณะที่รายได้จากดอกเบี้ยรับและรายได้อื่นๆของจีอีซี ลดลง 7
    ล้านบาท

-   ส่วนแบ่งผลกำไรจากกิจการร่วมค้า คือ เออีพี จำนวน 26 ล้านบาท ลดลง 27 ล้านบาท
    เมื่อเปรียบเทียบกับปี 2547
    สาเหตุหลักเนื่องจากค่าปรับที่เกิดจากการผลิตและจำหน่ายไอน้ำได้ไม่ครบตามที่กำหนดในสัญญาซื้อขายไฟฟ้ากับ
    กฟผ.

4) รายได้จากกลุ่มธุรกิจโรงไฟฟ้าต่างประเทศ จำนวน 847 ล้านบาท เพิ่มขึ้นจากปีก่อน จำนวน
117 ล้านบาท สำหรับกลุ่มธุรกิจโรงไฟฟ้าต่างประเทศประกอบด้วย โคแนล และ เอ็นทีพีซี
ซึ่งมีรายละเอียดดังนี้

-   รายได้ค่าไฟฟ้า จำนวน 802 ล้านบาท เพิ่มขึ้นจากปีก่อน 85 ล้านบาท หรือ ร้อยละ 12
    ซึ่งเกิดจากการผลิตพลังงานไฟฟ้าในปี 2548 สูงกว่าปี 2547

-   รายได้จากดอกเบี้ยรับและรายได้อื่นๆ จำนวน 45 ล้านบาท เพิ่มขึ้น 7 ล้านบาท หรือ
    คิดเป็นร้อยละ 19

-   ส่วนแบ่งค่าใช้จ่ายในการพัฒนาโครงการน้ำเทิน 2 มีการบันทึกเป็นศูนย์ แสดงการลดลง 25
    ล้านบาท เมื่อเทียบกับปีก่อน เนื่องจากในปี 2547 โครงการน้ำเทิน 2
    บันทึกบัญชีตามวิธีส่วนได้เสีย แต่ในไตรมาสที่ 3 ปี 2548
    ได้เริ่มต้นการบันทึกผลการดำเนินงานตามวิธีรวมตามสัดส่วนภายหลังการเริ่มดำเนินการก่อสร้างโรงไฟฟ้าในประเทศลาวและ
    บผฟ. ได้ทำสัญญาให้การสนับสนุนทางการเงิน

5) รายได้จากกลุ่มธุรกิจอื่นๆ จำนวน 669 ล้านบาท เพิ่มขึ้นจากปีก่อน จำนวน 111 ล้านบาท หรือ
ร้อยละ 20 สำหรับกลุ่มธุรกิจอื่นๆ ประกอบด้วย 2 บริษัทย่อยคือ เอสโก และ เอ็กคอมธารา
ซึ่งมีรายละเอียดดังนี้

รายได้จากกลุ่มธุรกิจอื่นๆ:

  ------------------------------ -------------- ------------- -------------
                                 ปี 2548         ปี 2547        %เปลี่ยนแปลง

  รายได้ค่าบริการ – เอสโก           487            390           25%

  รายได้ค่าน้ำ – เอ็กคอมธารา         168            157           7%
  ------------------------------ -------------- ------------- -------------

-   รายได้ค่าบริการของเอสโก จำนวน 487 ล้านบาท เพิ่มขึ้นจากปีก่อน จำนวน 96 ล้านบาท
    หรือ ร้อยละ 25 สาเหตุหลักจากการเพิ่มขึ้นของการให้การบริการบำรุงรักษาหลัก
    และขายอุปกรณ์เครื่องจักรในการผลิตไฟฟ้าระหว่างเอสโก กับ โรงไฟฟ้าเอลกาลี 2
    ประเทศซูดาน

-   รายได้ค่าน้ำ ของเอ็กคอมธารา จำนวน 168 ล้านบาท เพิ่มขึ้นจากปีก่อน จำนวน 11
    ล้านบาท หรือ ร้อยละ 7
    เนื่องจากอัตราค่าน้ำที่เพิ่มขึ้นตามสัญญาระยะยาวกับการประปาส่วนภูมิภาค

-   รายได้จากดอกเบี้ยรับและรายได้อื่นๆ จำนวน 15 ล้านบาท เพิ่มขึ้น 4 ล้านบาท หรือ
    คิดเป็นร้อยละ 34 ส่วนใหญ่จากดอกเบี้ยรับของเอ็กคอมธารา

-   ส่วนแบ่งกำไรจากบริษัทย่อยและกิจการร่วมค้าของเอสโก จำนวน 0.77 ล้านบาท เพิ่มขึ้น
    0.26 ล้านบาท เนื่องจากในปี 2547 มีส่วนแบ่งค่าใช้จ่ายของ บริษัท พลังงานการเกษตร
    จำกัด จำนวน 0.49 ล้านบาท ในขณะที่ ในปี 2548 บริษัท อมตะ เพาเวอร์-เอสโก
    เซอร์วิส จำกัด (อเมสโก) มีค่าใช้จ่ายเพิ่มขึ้น ทำให้ส่วนแบ่งกำไรจากอเมสโก ลดลง 0.24
    ล้านบาท

3.  การวิเคราะห์รายจ่าย

ค่าใช้จ่ายรวมของ บผฟ. บริษัทย่อย บริษัทร่วม และกิจการร่วมค้า ในปี 2548
เป็นจำนวนรวมทั้งสิ้น 12,213 ล้านบาท เพิ่มขึ้นจากปีก่อน 540 ล้านบาท หรือ ร้อยละ 5
แบ่งตามกลุ่มธุรกิจ ดังต่อไปนี้

ค่าใช้จ่ายรวม:

+----------------------------+-------------+------------+-------------+
|                            | ปี 2548      | ปี 2547     | %เปลี่ยนแปลง  |
+----------------------------+-------------+------------+-------------+
| บผฟ.                       | 474         | 501        | (5%)        |
+----------------------------+-------------+------------+-------------+
| กลุ่มธุรกิจโรงไฟฟ้ารายใหญ่ (IPP) | 5,364       | 5,791      | (7%)        |
+----------------------------+-------------+------------+-------------+
| กลุ่มธุรกิจโรงไฟฟ้ารายเล็ก (SPP) | 4,917       | 4,415      | 11%         |
+----------------------------+-------------+------------+-------------+
| กลุ่มธุรกิจโ                   | 990         | 553        | 79%         |
| รงไฟฟ้าต่างประเทศ (Overseas) |             |            |             |
+----------------------------+-------------+------------+-------------+
| กลุ่มธุรกิจอื่นๆ (Others)        | 468         | 412        | 13%         |
+----------------------------+-------------+------------+-------------+

1)  ค่าใช้จ่ายของ บผฟ. รวมทั้งสิ้น 474 ล้านบาท เป็นค่าใช้จ่ายในการบริหารทั่วไปทั้งจำนวน
    ซึ่งลดลงทั้งสิ้น 27 ล้านบาท หรือร้อยละ 5 เมื่อเทียบกับปี 2547 เนื่องจากหุ้นกู้ของ บผฟ.
    ได้ชำระคืนหมดแล้วตั้งแต่เดือนตุลาคม 2547

2)  ค่าใช้จ่ายของกลุ่มธุรกิจโรงไฟฟ้ารายใหญ่ (IPP) จำนวน 5,364 ล้านบาท ลดลงจากปีก่อน
    จำนวน 427 ล้านบาท หรือร้อยละ 7 รายละเอียดดังต่อไปนี้

-   ต้นทุนขาย จำนวน 3,268 ล้านบาท ลดลงจากปี 2547 ทั้งสิ้น 61 ล้านบาท หรือ ร้อยละ 2
    สาเหตุหลักจาก บฟข. ซึ่งมีต้นทุนขายลดลงทั้งสิ้น 89 ล้านบาท คิดเป็นร้อยละ 6
    เมื่อเทียบกับปี 2547 เนื่องจาก บฟข. มีงานซ่อมบำรุงรักษาหลักในปี 2547
    ประกอบกับค่าเบี้ยประกันภัยที่ลดลงในปี 2548 สำหรับ บฟร. มีต้นทุนขายที่เพิ่มขึ้น 28
    ล้านบาท จากค่าบำรุงรักษาที่เพิ่มขึ้นจากการเปลี่ยนทดแทนเพลากังหันไอน้ำที่ชำรุดของ บฟร.

ต้นทุนขายกลุ่มธุรกิจโรงไฟฟ้ารายใหญ่(IPP): หน่วย:ล้านบาท

  -------------------------------- -------------- ------------ ------------
                                   ปี 2548         ปี 2547       %เปลี่ยนแปลง

  บฟร.                             1,834          1,806        2%

  บฟข.                             1,434          1,523        (6%)
  -------------------------------- -------------- ------------ ------------

-   ค่าใช้จ่ายในการบริหารและภาษี จำนวน 639 ล้านบาท ลดลงจากปีก่อน จำนวน 30 ล้านบาท
    หรือ ร้อยละ 4 สาเหตุหลักจากภาษีเงินได้ของ บฟร. ที่ลดลงซึ่งสอดคล้องกับรายได้ที่ลดลง

-   ดอกเบี้ยจ่าย จำนวน 1,457 ล้านบาท ลดลงจากปีก่อน จำนวน 336 ล้านบาท หรือ ร้อยละ
    19 แบ่งเป็นการลดลงจาก บฟร. และ บฟข. จำนวน 196 ล้านบาท และ 140 ล้านบาท
    ตามลำดับ เนื่องจากจำนวนเงินต้นของเงินกู้ลดลง ทั้งนี้เงินกู้ร่วมสกุลดอลลาร์สหรัฐฯ (USD
    Syndicated Loan) ของ บฟร. ได้ชำระคืนหมดเรียบร้อยแล้วเมื่อเดือนธันวาคม 2547

3) ค่าใช้จ่ายของกลุ่มธุรกิจโรงไฟฟ้ารายเล็ก (SPP) จำนวน 4,917 ล้านบาท เพิ่มขึ้นจากปีก่อน
จำนวน 501 ล้านบาท หรือ ร้อยละ 11 รายละเอียดดังต่อไปนี้

-   ต้นทุนขาย จำนวน 4,200 ล้านบาท เพิ่มขึ้นจากปี 2547 จำนวน 489 ล้านบาท หรือ ร้อยละ
    13 สาเหตุหลักจากต้นทุนขายของ จีอีซี ที่เพิ่มขึ้นจำนวน 293 ล้านบาท
    เนื่องจากค่าเชื้อเพลิงที่เพิ่มขึ้น สำหรับต้นทุนขายของ ทีแอลพีโคเจน เพิ่มขึ้น 97
    ล้านบาทเนื่องจากราคาเชื้อเพลิงที่สูงขึ้นและค่าบำรุงรักษาที่เพิ่มขึ้น
    ส่วนเอพีบีพีมีต้นทุนขายเพิ่มขึ้น 69 ล้านบาทเนื่องจากงานซ่อมบำรุงรักษาที่เพิ่มขึ้น
    และต้นทุนขายของร้อยเอ็ด กรีน เพิ่มขึ้น 31 ล้านบาท เนื่องจากค่าเชื้อเพลิงแกลบที่สูงขึ้น

ต้นทุนขายกลุ่มธุรกิจโรงไฟฟ้ารายเล็ก (SPP):

  ----------------------------- -------------- ------------- -------------
                                ปี 2548         ปี 2547        %เปลี่ยนแปลง

  จีอีซี                           2,503          2,210         13%

  ทีแอลพี โคเจน                   1,313          1,216         8%

  เอพีบีพี                         271            203           34%

  ร้อยเอ็ด กรีน                    113            82            38%
  ----------------------------- -------------- ------------- -------------

-   ค่าใช้จ่ายในการบริหารและภาษี จำนวน 389 ล้านบาท ลดลงจากปีก่อน 19 ล้านบาท หรือ
    ร้อยละ 5 สาเหตุหลักจาก ทีแอลพีโคเจน มีค่าใช้จ่ายในปี 2548 ลดลงเมื่อเปรียบเทียบกับปี
    2547 ที่มี Refinancing Fee จำนวน 26 ล้านบาท ส่วน จีอีซี มีค่าใช้จ่ายทั้งสิ้น 336
    ล้านบาท ลดลง 19 ล้านบาท สำหรับ เอพีบีพี มีค่าใช้จ่าย 23 ล้านบาท เพิ่มขึ้น 15 ล้านบาท
    สาเหตุหลักจากค่าปรับที่เกิดจากการผลิตและจำหน่ายไอน้ำได้ไม่ครบตามที่กำหนดไว้ในสัญญาซื้อขายไฟฟ้ากับ
    กฟผ.

-   ดอกเบี้ยจ่าย จำนวน 328 ล้านบาท เพิ่มขึ้นจากปีก่อน จำนวน 31 ล้านบาท หรือ ร้อยละ 10
    สาเหตุหลักมาจากการเพิ่มขึ้นของดอกเบี้ยจ่ายจำนวน 16 ล้านบาทของ ทีแอลพีโคเจน
    อันเนื่องจากวงเงินกู้ที่สูงขึ้นจากค่า Refinancing Fee และอัตราดอกเบี้ยที่สูงขึ้นจากการทำ
    Swap จากอัตราดอกเบี้ยลอยตัวเป็นอัตราดอกเบี้ยคงที่ สำหรับดอกเบี้ยจ่ายของ จีอีซี
    ที่เพิ่มขึ้นจำนวน 12 ล้านบาท มาจากการกู้เงินสำหรับก่อสร้างโรงไฟฟ้า ทั้งนี้ดอกเบี้ยจ่ายของ
    จีอีซี และ ทีแอลพีโคเจน มีจำนวนทั้งสิ้น 192 ล้านบาท และ 109 ล้านบาท ตามลำดับ

4)  ค่าใช้จ่ายของกลุ่มธุรกิจโรงไฟฟ้าต่างประเทศ จำนวน 990 ล้านบาท เพิ่มขึ้นจากปีก่อน 437
    ล้านบาท หรือ ร้อยละ 79 รายละเอียดดังต่อไปนี้

-   ต้นทุนขาย จำนวน 294 ล้านบาท เพิ่มขึ้นจากปีก่อน จำนวน 65 ล้านบาท หรือ ร้อยละ 29
    ซึ่งสอดคล้องกับรายได้ที่เพิ่มขึ้น

-   ค่าใช้จ่ายในการบริหารและภาษี จำนวน 628 ล้านบาท เพิ่มขึ้นจากปีก่อนจำนวน 376
    ล้านบาท หรือ ร้อยละ 150
    สาเหตุหลักจากการเปลี่ยนมาใช้การบันทึกบัญชีวิธีรวมตามสัดส่วนสำหรับ เอ็นทีพีซี เนื่องจาก
    บผฟ. ได้ทำสัญญาให้การสนับสนุนทางการเงินและ
    เอ็นทีพีซีได้เริ่มดำเนินการก่อสร้างโรงไฟฟ้า
    ทำให้เริ่มต้นบันทึกค่าใช้จ่ายในการดำเนินงานโครงการน้ำเทิน 2 จำนวน 460 ล้านบาท
    ซึ่งส่วนใหญ่ได้แก่ค่าใช้จ่ายในการพัฒนาโครงการตัดจ่ายจำนวน 280 ล้านบาท สำหรับโคแนล
    มีค่าใช้จ่ายทั้งสิ้น 168 ล้านบาท ลดลง 84 ล้านบาท สาเหตุหลักจากภาษีเงินได้ที่ลดลง

-   ดอกเบี้ยจ่าย จำนวน 68 ล้านบาท ลดลงจากปีก่อน จำนวน 5 ล้านบาท หรือ ร้อยละ 7
    เนื่องจากเงินต้นลดลง

5) ค่าใช้จ่ายของกลุ่มธุรกิจอื่นๆ จำนวน 468 ล้านบาท เพิ่มขึ้นจากปีก่อน จำนวน 55 ล้านบาท
หรือ ร้อยละ 13 รายละเอียดดังต่อไปนี้

-   ต้นทุนบริการ จำนวน 334 ล้านบาท เพิ่มขึ้นจากปีก่อน 65 ล้านบาท หรือร้อยละ 24
    เป็นผลมาจากการเพิ่มขึ้นของต้นทุนการให้บริการบำรุงรักษาและเดินเครื่องของ เอสโก
    ซึ่งสอดคล้องกับรายได้ที่เพิ่มขึ้น

-   ต้นทุนขายน้ำประปา จำนวน 55 ล้านบาท ลดลงจากปีก่อน จำนวน 0.01 ล้านบาท หรือ
    ร้อยละ 0.03 มาจาก เอ็กคอมธารา
    เนื่องจากค่าจ้างผลิตน้ำประปาและบำรุงรักษาระบบผลิตและท่อส่งน้ำประปาลดลง

-   ค่าใช้จ่ายในการบริหารและภาษี จำนวน 72 ล้านบาท ลดลงจากปีก่อน จำนวน 6 ล้านบาท
    หรือ ร้อยละ 7 สาเหตุจากค่าใช้จ่ายในการบริหารงานทั่วไปของเอสโกที่ลดลง 11 ล้านบาท
    คิดเป็นร้อยละ 21 สาเหตุหลักเนื่องจากในปี 2547 มีการตัดจำหน่ายหนี้สูญของบริษัท
    พลังงานการเกษตร จำกัด ในขณะที่ภาษีเงินได้ของเอสโกเพิ่มขึ้น 5
    ล้านบาทเนื่องจากรายได้ที่เพิ่มขึ้น

-   ดอกเบี้ยจ่าย จำนวน 6 ล้านบาท ลดลงจากปีก่อน จำนวน 4 ล้านบาท หรือ ร้อยละ 40
    เนื่องจากเงินต้นคงเหลือของเงินกู้ของ เอ็กคอมธารา ลดลง

12.2.3 รายงานและวิเคราะห์ฐานะการเงิน

1. การวิเคราะห์สินทรัพย์

ณ วันที่ 31 ธันวาคม 2548 บผฟ. บริษัทย่อย บริษัทร่วมและกิจการร่วมค้า มีสินทรัพย์รวมจำนวน
61,250 ล้านบาท เพิ่มขึ้น 6,184 ล้านบาท หรือ ร้อยละ 11 เมื่อเทียบกับ ปี 2547
โดยมีรายละเอียดสำคัญดังนี้

1)  เงินสด เงินฝากสถาบันการเงิน เงินลงทุนในหลักทรัพย์ในความต้องการของตลาด
    ทั้งระยะสั้นและระยะยาว จำนวน 12,413 ล้านบาท คิดเป็นสัดส่วนร้อยละ 20
    ของสินทรัพย์รวม เพิ่มขึ้น 5,073 ล้านบาท หรือร้อยละ 69
    สาเหตุหลักจากเงินสดและรายการเทียบเท่าเงินสดเพิ่มขึ้น 6,969 ล้านบาท
    ซึ่งส่วนใหญ่มาจากผลการดำเนินงานจำนวน 9,347 ล้านบาทและการเบิกเงินกู้เพิ่มของ จีอีซี
    และ เอ็นทีพีซี จำนวน 2,481 ล้านบาท ในขณะที่มีการชำระคืนเงินกู้และหุ้นกู้จำนวน 3,421
    ล้านบาท และการจ่ายเงินปันผลให้แก่ผู้ถือหุ้นจำนวน 1,707 ล้านบาท

2)  เงินลงทุนระยะสั้นและระยะยาวที่ใช้เป็นหลักประกัน จำนวน 4,475 ล้านบาท
    คิดเป็นสัดส่วนร้อยละ 7 ของสินทรัพย์รวม ลดลง 2,944 ล้านบาท หรือร้อยละ 40
    เนื่องจากในไตรมาสที่ 1 ปี 2548 บฟร.
    ได้รับความยินยอมจากเจ้าหนี้เงินกู้ในการลดระดับการสำรองเงินในบัญชีหลักประกัน Foreign
    Exchange Reserve Account (FEXRA)
    และให้นำหนังสือค้ำประกันธนาคารไปวางแทนการสำรองเงินสดทั้งจำนวนในบัญชีหลักประกัน
    Debt Service Reserve Account (DSRA)

3) เงินลงทุนในบริษัทย่อย บริษัทร่วมและส่วนได้เสียในกิจการร่วมค้า จำนวน 403 ล้านบาท
คิดเป็นสัดส่วนร้อยละ 1 ของสินทรัพย์รวม เพิ่มขึ้น 5 ล้านบาท หรือร้อยละ 1
เกิดจากการรับรู้ส่วนแบ่งกำไรจาก เออีพี

4) ที่ดิน อาคารและอุปกรณ์สุทธิ จำนวน 34,749 ล้านบาท คิดเป็นสัดส่วนร้อยละ 57
ของสินทรัพย์รวม เพิ่มขึ้น 3,466 ล้านบาท หรือร้อยละ 11 สินทรัพย์ที่เพิ่มขึ้นส่วนใหญ่มาจาก
การก่อสร้างโรงไฟฟ้าเพิ่มเติมของ จีอีซี และเอ็นทีพีซี จำนวน 4,044 ล้านบาทและ1,334
ล้านบาทตามลำดับ การบันทึกวัสดุสำรองหลักเป็นสินทรัพย์เนื่องจากการซ่อมบำรุงรักษาของ บฟร.
และ ทีแอลพีโคเจน จำนวน 222 ล้านบาท และ 28 ล้านบาท ตามลำดับ และ
ผลกระทบจากการแปลงค่างบการเงินของสินทรัพย์ของบริษัทที่อยู่ในต่างประเทศเพิ่มขึ้น จำนวน 116
ล้านบาท

ในขณะที่สินทรัพย์ลดลงเนื่องจากการตัดค่าเสื่อมราคาของสินทรัพย์ บผฟ. และบริษัทย่อยอื่นๆ จำนวน
2,525 ล้านบาท และการโอนวัสดุสำรองหลักที่ไม่ได้ใช้งานออกไปยังวัสดุสำรองคลังของ บฟร.
บฟข. และทีแอลพีโคเจน จำนวน 15 ล้านบาท 27 ล้านบาท และ 23 ล้านบาท ตามลำดับ

5) สินทรัพย์อื่นๆ จำนวน 9,210 ล้านบาท คิดเป็นสัดส่วนร้อยละ 15 ของสินทรัพย์รวม เพิ่มขึ้น
584 ล้านบาท หรือร้อยละ 7 ซึ่งเป็นผลจากการเพิ่มขึ้นของวัสดุสำรองคลังที่เพิ่มขึ้นจำนวน 400
ล้านบาท ลูกหนี้และลูกหนี้การค้ากิจการที่เกี่ยวข้องกันเพิ่มขึ้น 260 ล้านบาท สินทรัพย์อื่นๆ เพิ่มขึ้น
546 ล้านบาทซึ่งส่วนใหญ่เกิดจากสิทธิในการประกอบธุรกิจโรงไฟฟ้าของเอ็นทีพีซี
ในขณะที่ค่าความนิยมตัดจำหน่ายสุทธิลดลง 76 ล้านบาท และเงินให้กู้ยืมระยะยาวของ บผฟ.
แก่กิจการที่เกี่ยวข้องกันลดลง 547 ล้านบาท เนื่องจาก เอ็นทีพีซี
ชำระคืนเงินกู้ระยะยาวแก่ผู้ถือหุ้นทั้งหมดแล้ว และจีอีซีชำระคืนเงินกู้บางส่วน

2 การวิเคราะห์หนี้สิน

ณ วันที่ 31 ธันวาคม 2548 บริษัทมีหนี้สินรวม จำนวน 29,136 ล้านบาท เพิ่มขึ้น 3,172 ล้านบาท
หรือร้อยละ 12 เนื่องจากเงินกู้ยืมระยะยาวจากสถาบันการเงินที่เพิ่มขึ้น ดังรายละเอียดต่อไปนี้

[]1) เงินกู้ยืมระยะยาวและหุ้นกู้ จำนวน 23,485 ล้านบาท หรือร้อยละ 81 ของหนี้สินรวม ลดลง
448 ล้านบาท หรือร้อยละ 2 โดยมีรายละเอียดเป็นเงินตราสกุลต่างๆ ดังนี้

-   เงินกู้สกุลดอลลาร์สหรัฐ จำนวน 295 ล้านดอลลาร์สหรัฐ

-   เงินกู้สกุลเยน จำนวน 1,066 ล้านเยน

-   เงินกู้สกุลเปโซ จำนวน 70 ล้านเปโซ

-   เงินกู้สกุลบาท จำนวน 6,549 ล้านบาท

-   หุ้นกู้สกุลบาท จำนวน 4,927 ล้านบาท

ในปี 2548 มีการเบิกเงินกู้เพิ่มขึ้นทั้งสิ้น 2,914 ล้านบาท สำหรับการก่อสร้างโรงไฟฟ้าของ จีอีซี
และเอ็นทีพีซี ในขณะที่ มีการชำระคืนเงินกู้ยืมระยะยาวและหุ้นกู้รวมทั้งสิ้น 3,421 ล้านบาท

2) หนี้สินอื่นๆ จำนวน 5,650 ล้านบาทหรือร้อยละ 19 ของหนี้สินรวม ได้แก่ เจ้าหนี้ค่าก่อสร้าง
2,459 ล้านบาท เงินเบิกเกินบัญชีและเงินกู้ระยะสั้น 109 ล้านบาท เจ้าหนี้การค้า 751 ล้านบาท
ดอกเบี้ยค้างจ่าย 161 ล้านบาท ภาษีมูลค่าเพิ่มและภาษีเงินได้ค้างจ่าย 336 ล้านบาท และ อื่นๆ
1,834 ล้านบาท

3 การวิเคราะห์ส่วนของผู้ถือหุ้น

ณ วันที่ 31 ธันวาคม 2548 ส่วนของผู้ถือหุ้น มีจำนวน 32,115 ล้านบาท เพิ่มขึ้นจากสิ้นปี 2547
จำนวน 3,012 ล้านบาท เนื่องจากปัจจัยหลักคือ บผฟ. มีกำไรจากผลการดำเนินงาน

จากการวิเคราะห์โครงสร้างของเงินทุน ณ วันที่ 31 ธันวาคม 2548 สรุปได้ดังนี้

[]

ส่วนของผู้ถือหุ้น จำนวน 32,115 ล้านบาท คิดเป็นร้อยละ 52.43

หนี้สิน จำนวน 29,136 ล้านบาท คิดเป็นร้อยละ 47.57

สามารถคำนวณหา อัตราส่วนทางการเงินที่สำคัญ ได้ดังนี้

-   อัตราส่วนหนี้สินต่อส่วนของผู้ถือหุ้น เท่ากับ 0.91 เท่า สูงกว่า สิ้นปี 2547 ซึ่งเท่ากับ 0.89
    เท่า

-   มูลค่าตามบัญชีของสินทรัพย์สุทธิต่อหุ้น เท่ากับ 58.96 บาท เพิ่มขึ้นจากสิ้นปี 2547
    ซึ่งอยู่ที่ระดับ 53.55 บาท

12.2.4 รายงานและวิเคราะห์กระแสเงินสด

งบกระแสเงินสดแสดงกระแสเงินสดที่เปลี่ยนแปลงจากกิจกรรมดำเนินงาน กิจกรรมลงทุน
และกิจกรรมจัดหาเงิน ณ สิ้นงวดบัญชี และแสดงเงินสดและรายการเทียบเท่าคงเหลือสิ้นงวด ณ
วันที่ 31 ธันวาคม 2548 เงินสดและรายการเทียบเท่าคงเหลือ เป็นเงินจำนวน 8,820 ล้านบาท
เพิ่มขึ้นจากสิ้นปี 2547 จำนวน 6,969 ล้านบาท
ซึ่งมีรายละเอียดของแหล่งที่มาและแหล่งที่ใช้ไปของเงินดังต่อไปนี้

- เงินสดสุทธิที่ได้มาจากกิจกรรมดำเนินงาน จำนวน 9,347 ล้านบาท
ส่วนใหญ่มาจากเงินสดที่ได้จากการดำเนินงาน 7,546 ล้านบาท
และการเปลี่ยนแปลงในเงินทุนหมุนเวียนเพิ่มขึ้น 1,801 ล้านบาท

- เงินสดสุทธิที่ใช้ไปในกิจกรรมลงทุน จำนวน 18 ล้านบาท
เนื่องจากมีเงินลงทุนในการก่อสร้างโรงไฟฟ้าของ จีอีซี จำนวน 1,236 ล้านบาท และเอ็นทีพีซี
จำนวน 1,433 ล้านบาท ในขณะที่ได้รับเงินสดจากเงินฝากสถาบันการเงินจำนวน 2,032 ล้านบาท
ส่วน บผฟ. ได้รับคืนเงินกู้ระยะยาวจาก เอ็นทีพีซี จำนวน 971 ล้านบาท จีอีซี จำนวน 76
ล้านบาท และเออีพี จำนวน 32 ล้านบาท
นอกจากนี้ยังได้รับเงินปันผลจากบริษัทจัดการและพัฒนาทรัพยากรน้ำภาคตะวันออก จำกัด (มหาชน)
กองทุนเปิดกรุงไทยหุ้นผสมตราสารหนี้ปันผลและกองทุนเปิดอื่นๆ จำนวน 92 ล้านบาท 130 ล้านบาท
และ 19 ล้านบาทตามลำดับ

- เงินสดสุทธิใช้ไปสำหรับกิจกรรมจัดหาเงิน จำนวน 2,363 ล้านบาท
เนื่องจากสาเหตุหลักคือการชำระคืนเงินกู้ และ หุ้นกู้ ของ บฟร. บฟข. เอ็กคอมธารา ทีแอลพี
โคเจน ร้อยเอ็ดกรีน เอพีบีพี จีอีซี และโคแนล จำนวน 3,421 ล้านบาท
และการจ่ายเงินปันผลให้แก่ผู้ถือหุ้นจำนวน 1,707 ล้านบาท ในขณะที่มีการเบิกเงินกู้เพิ่มของ จีอีซี
จำนวน 1,096 ล้านบาท และ เอ็นทีพีซีจำนวน 1,385 ล้านบาท และเงินสดรับจากการขาย
Treasury Stock จำนวน 100 ล้านบาท

3.  ค่าตอบแทนของผู้สอบบัญชี

    1.  ค่าตอบแทนจากการสอบบัญชี (audit fee)

บริษัทและบริษัทย่อยจ่าย ค่าตอบแทนการสอบบัญชี ให้แก่ผู้สอบบัญชีของบริษัท
ในรอบปีบัญชีที่ผ่านมามีจำนวนเงินรวม3,360,835 บาท ประกอบด้วย ค่าสอบบัญชีของบริษัท จำนวน
1,864,880 บาท และค่าสอบบัญชีของบริษัทย่อยที่แต่ละบริษัทย่อยรับภาระเอง 1,495,955 บาท
ทั้งนี้ บริษัทมิได้จ่ายค่าตอบแทนให้แก่สำนักงานสอบบัญชีที่ผู้สอบบัญชีสังกัด
บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีที่ผู้สอบบัญชีสังกัด
ในรอบปีบัญชีที่ผ่านมา

บริษัทและบริษัทย่อยจ่าย ค่าตอบแทนของงานบริการอื่น ซึ่งได้แก่
การให้คำแนะนำเกี่ยวกับการจัดทำคู่มือปฏิบัติงานนโยบายการบัญชี
การให้บริการด้านกฎหมายและภาษี การให้คำแนะนำทางด้านบัญชี
การให้บริการสอบทานตารางข้อมูลงบดุลและงบกำไรขาดทุนรวมซึ่งจัดทำขึ้นเป็นกรณีพิเศษ
การตรวจสอบสถานะของกิจการ (Due Diligence) ทางด้านบัญชีและภาษี
การตรวจสอบเพื่อวัตถุประสงค์เฉพาะ ให้แก่

-   ผู้สอบบัญชีของบริษัท ในรอบปีบัญชีที่ผ่านมามีจำนวนเงินรวม 6,980,000 บาท ประกอบด้วย

  1. ค่าบริการของบริษัท และบริษัทย่อย 1,230,000 บาท และ

  2. ค่าบริการการจ้างผู้สอบบัญชีสอบทานตารางข้อมูลงบดุลและงบกำไร

  ขาดทุนตามมาตรฐานการบัญชีระหว่างประเทศ เพื่อนำไปใช้เป็น

  ข้อมูลเสนอขายหุ้นของบริษัท กฟผ. จำกัด (มหาชน) (บมจ. กฟผ.)

  โดยบริษัทเป็นผู้ทำสัญญากับผู้สอบบัญชี แต่ว่า บมจ.กฟผ.

  เป็นผู้รับภาระค่าใช้จ่าย 5,750,000 บาท

และบริษัทจะต้องจ่ายในอนาคตอันเกิดจากการตกลงที่ยังให้บริการไม่แล้วเสร็จในรอบปีบัญชีที่ผ่านมามีจำนวนเงินรวม
616,000 บาท

-   สำนักงานสอบบัญชีที่ผู้สอบบัญชีสังกัด
    บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีดังกล่าว
    ในรอบปีบัญชีที่ผ่านมามีจำนวนเงินรวม 1,445,000
    บาทและจะต้องจ่ายในอนาคตอันเกิดจากการตกลงที่ยังให้บริการไม่แล้วเสร็จในรอบปีบัญชีที่ผ่านมา
    มีจำนวนเงินรวม 847,500 บาท

ทั้งนี้ การจ้างผู้สอบบัญชีและสำนักงานสอบบัญชีที่ผู้สอบบัญชีสังกัด
ให้บริการอื่นนอกเหนือจากงานสอบบัญชี ฝ่ายบริหารได้รายงานต่อคณะกรรมการตรวจสอบว่า
ไม่ก่อให้เกิดการขัดกันในด้านผลประโยชน์ (Conflict of Interest)
และไม่มีการตรวจสอบงานของตัวเอง
ซึ่งจะไม่ทำให้ผู้สอบบัญชีขาดความอิสระและเป็นกลางในการปฏิบัติงานสอบบัญชี